
* es  nondum  tractatas , neque  a medicis } jam  diu- 
tius artem  exercentibus , excultas  dissertationis  thema 
sumere  si  medicus  tiro  velit,  cum  propter  mediocrem 
in  literis  medicis  scientiam,  tum  ob  argumejiti  ipsius 
difficultatem  operi  eum  sustentando  imparem  fore , 
cuivis  opinor  est  confitendum, , Repetere  autem  alio- 
rum dicta  atque  praecepta  honestum  mihi  non  videtur. 
Est  autem  difficillimum,  eligere  dissertationis  argu- 
mentum , quapropter,  diu  mihi  cogitanti,  quonam 
prae  ceteris  uterer , pergratum  fecit  professor  illus *- 
Zrissimus  PE  u t z e r,  quum  me  moneret , ut  de 
nervorum  tumoribus  scriberem , simulque  hujus  morbi 
casum  enarrarem,  quem  in  clinico  Bonnensi  obser- 
vavimus. Quod  quidem  thema  eo  libentius  sumebam > 


quia  vir  clarissimus  omni  modo  adjuturum  me  esse 
pro  Sua  benevolentia  pollicebatur.  Utinam  praecep- 
tori carissimo  pro  magna  erga  me  humanitate  meri- 
tas agere  possim  gratias.  Lectorem  obsecro  benevo- 
lum, ne  praeceptoris  praestantiam  ex  discipuli  labore 
velit  dijudicare. 


-Nomina  multifaria,  quibus  artis  periti  tumores  ner- 
yorum  accuratius  significare  student , eos  non  semper 
ejusdem  generis  esse  demonstrant.  De  quibus  si 
singulas  observationes  comparare  velis,  et  in  struc- 
tura et  in  forma  magnam  quandam  diversitatem 
reperiesj  [alias  enim  interna  solida,  compacta,  albes- 
centia et  micantia  sunt  1),  alias  habent  texturam  stea- 
tomatosam , modo  minus , modo  plus  solidam , in  qua 
noduli  duri,  vesiculae  et  cellulae  apparent,  quae  aut 
inanes  aut  repletae  sunt  materia  fluida  vel  flavescente 
et  tenui,  vel  fusca  et  crassa  syrupoque  simili  oj;  alias 
ex  una  sola  caverna  constare  videntur,  cujus  parie- 
tes fibrosae  vel  cartilaginosae  massam  tenuem  quan- 
dam continent  3) ; interdum  vero  etiam  compositi 
sunt  ex  materia  glomerata  cornuque  simili  4).  Quod 
ad  formam  modo  ovales  vel  rotundi,  modo  compressi 


i)  Home  in  : Sammlungen  auserles . Abhandlungen  zum  Ge- 
brauche  praku  Aerzte.  Leipzig  1801.  Bd • XX.  St,  1 u.  2. 

638. 

2}  Duvuvtren  in:  Descot  uber  die  ortlichen  Kranklieiten 
der  D/erven , iibersetzt  von  Radius.  Leipzig  1826.  S,  ll6f 
119.—  In  unserm  unten  mitgetheilten  Falle . — Hessel - 
bach  in  ; v ♦ S/ebold  Sammlung  seltener  und  auserlese- 
nev  chirurg.  Beobachtungen  und  Erfahrungen . Rudol- 
stadt  1 805.  Bd  L S.  82. 

3)  Odi  er  und  Goocii  in : Descot  L c,  S.  121  und  122. 

4)  Descot  i.  c.  S.  116. 


vel  plani.  Superficies  aequa  , laevis  et  colore  ni- 
tido-albescente  aut  flavescente.  Melonis  magnitudi- 

i- ; • 

nem  assequi  possunt,  tum  que  eos  duros  et  pertensos, 
cum  tetegeris,  senties,  ita  ut  saepius  tangenti  adesse 
videatur  fluctuatio,  saepius  vero  tam  parvi  permanent, 
ut  magnitudinem  grani  milii  minime  superent,  tum- 
que  eadem  duritie  sunt,  qua  cartilago  Quae  cum 
ita  sint,  inlitias  ire  nemo  potest,  sicut  structurae 
ita  etiam  naturae  genus  horum  tumorum  esse  diver- 
sum. Quaerenti  autem  , qualem  frequentissime  prae 
se  ferant  naturam,  respondere  debebis,  plerosque 
eorum  omnino  structuram  esse  scirrho  similem. 

Nomen  tumor  nervorum  jam  indicat,  sedem 
eorum  quaerendam  esse  in  nervo.  Verum  tamen  mo- 
nendum est , non  proprie  in  medulla  nervorum , ve- 
rum in  neurilemate  ipso  inter  singulos  nervorum  fas- 

V ' -k  - ' - • • V 

ciculos  eos  ita  oriri,  ut  fila  nervorum  singula  rnaxi- 
mam  partem  in  superficie  tumoris  investigari  queant, 
partim  etiam  in  tumore  ipso  se  abscondere  videantur. 

Progrediamur  nunc  ad  symptomata , quibus  origo 
horum  tumorum  significatur : primum  locus  solito  fit 
sensibilior,  oritur  interdum  formicatio  6)>  interdum 
sentiuntur  dolores  obtusi  cessantesque , qui  pertinent 
usque  ad  fines  nervi  morbo  affecti  7)*  Jam  si  tumor 

ft)  Camper  demonstr.  anat.  patliol.  c.  II.  de  nervis  brachii  c.  5 
; 6)  Vide  casum  nostrum  infra  narrandum 
7)  Dfscot  l c.  S.  1 16. 

sub  cute  apparet  et  fortasse  in  uno  aliquo  minorum 
periphericorum  cutis  nervorum  sub  cute  ipsa  situs  est, 
raro  fabae  magnitudinem  superat,  atque  adeo  sae- 
pius ne  grani  milii  quidem  magnitudinem  assequitur; 
sin  autem  jacet  in  nervo  aliquo  majore  ob  eamque . 
causam  in  parte  profundiore,  celeriter  crescit  ad 
certam  magnitudinem,  tum  saepius  per  plures  annos 
crescere  desinit ; quibus  exactis  rapide  crescendo 
progreditur,  ith  ut  interdum  jmelonis  magnitudinem 
nanciscatur*  Quo  cum  incremento  complures  textu- 
rae mutationes  conjunctae  sunt  8) ; idque  tumorum 
genus , quod  colore  flavescente  interne  solidum  com- 
pactum et  nitido-albescens  est,  paulatim  eos  formare 
tumores  videtur,  qui  interne  vesiculas  cellulasque 
fluidis  diversi  generis  repletas  simul  cum  massa 
solida  et  steatomatosa  continent , ita  ut  hi  tumores, 
natura  ipsa  pares  pro  incremento  tantum  diversi 
esse  videantur* 

Si  quaeras  , quo  in  loco  tumores  isti  frequentis- 
sime observentur,  ex  omnibus  hujus  morbi  exemplis, 
quae  quidem  adhuc  cognita  sunt , colligere  licet, 
saepissime  apparere  in  extremitatibus,  et  frequen- 
tius in  brachio,  quam  in  crure,  cujus  rei  ratio  for- 

S)  Observatio ns  sur  lestumuers  developpes  dans  les  Nerfs* 
Dissertation  par  J.  Lkon  Arotcssohn.  Strasbourg  1822. 
Irn  Auszuge  mitgetheilt  in  G erson  und  Julius  Ma~ 
gazin  der  ausldnd . Literatur  der  gesammte n Heil~ 
kundc,  Bd . V,  S . 24$. 

tasse  in  eo  quaeri  potest  primum,  quod  bracilium 
plures  numero  nervorum  truncos  includat,  quam 
crus  , deinde  , quod  nervi  brachiales  causis  occasi- 
onalibus  magis  expositi  esse  soleant , quam  nervi 
aliarum  corporis  partium. 

Diagnosis  liorum  tumorum . Agnoscuntur  : 

\)  Ex  loco,  an  scilicet  in  decursu  nervi  alicujus 
sedem  habeant;  at  id  qnidem  potius  de  tumoribus 
majorum  truncorum  dici  potest,  quam  de  iis,  qui 
oriuntur  in  minoribus  ramis  nervorum  cutaneorum, 
quorum  situs  tantummodo,  id  que  dolendum  est, 

i 

cultro  anatomico  accurate  explorari  potest. 

2)  Ex  forma , sunt  enim  rotundi  saepius  etiam 
ovales,  sitique  sunt  ita,  ut.  diameter  longissimus  sequatur 
decursum  nervi.  Quod  quidem  symptoma  plerum- 
que in  iis  tantum  tumoribus  diagnosin  adjuvat,  qui  N 
siti  sunt  in  nervo,  cujus  modus  et  ratio  ex  cursu 
normali  cognitus  est. 

3)  Ex  duritie  elastica  tumoris  et  ex  colore  cutis 
tegentis . Digito  imposito  plerumque  senties  tumorem 
aibivis  laevem,  durum,  constrictum,  cutis  autem  te- 
gens colore  normalis  est  neque  cum  eo  cohaeret. 
Semel  tantum,  quod  quidem  constat,  cutis  tumoris 
livida  erat  in  homine  viginti  quinque  annorum,  qu 
syphilide  laboraverat9). 


9)Arohssohn  I.  e. 


4)  Ex  experimentis . a ) Si  leviter  tangas  tumo- 
rem, vehementissimos  dolores  excitas*  Dolor  vola- 
ticus est,  per  eos  vero  locos  tantum  extenditur,  iu 
quibus  ramificat  nervus,  raro  autem  ad  centrum 
systematis  nervorum  recurrunt,  et  id  quidem  tan- 
tummodo in  nervis  cutaneis  reperitur.  10 j Bisset  hu- 
jus modi  exemplum  observavit , in  quo  dolor  a pede 
usque  ad  costas  breves  volabat  H).  b)  Tumor  mo- 
veri mon  potest  nisi  ad  latus , dum  secundum  de- 
cursum nervi  id  omnino  fieri  nequit  12  J.  c)  Nervo 
primum  aliquantulum  supra  tumorem  tumque  de- 
mum tumore  iqso  presso  nullus  sentitur  dolor 

5)  Ex  symptomatis  subjectivis . Aegrotans  inter- 
dum ita  affectus  est,  ut  si  eae  partes,  in  quibus 
nervus  ramificat,  torpescerent;  tumor  ipse  do- 
lore careat.  Saepius  autem  in  ipso  tumore  oriuntur 
dolores,  qui  crescendo  sicut  vis  electrica^),  per 
partes  adjacentes  praecipue  autem  per  eas,  quae 
filis  nervi  affecti  instructae  sunt,  evolant*  In  nervis 

10)  Abonssohn  1.  c. 

11)  A,  G.  Richter  s cliirurg.  Bibliothek.  Gottingen  1 793. 

Bd . XII.  St.  I.  S.  h. 

12)  Descot  h c.  S.  116.  — /.  Swan  s gekronte  Preis - 

sehrift  uber  die  Behandlungen  der  Localkrankheiten 
der  Nerven , iibersetzt  von  Franke ♦ Leipzig  1824. 

S.  80. 

13)  N4sses  Handbucli  der  spcziellen  Therapie,  Leipzig 

1832.  Bd.  II.  Abtheil.  /.  S.  121. 

14)  Descot  t.  c.  S.  10K 


cutaneis  dolores  frequenter  in  paroxysmo  observan- 
tur , impetus  vel  brevius,  vel  longius  temporis  spa- 
tium permanent  partesque  proximas  et  postea  etiam 
dolore  affectas  relinquunt  15).  Interdum  non  dolent, 
nisi  causa  noxia,  tempestatis  mutatione,  tactu  aliis- 
que accedentibus. 

Diagnosis , quantum  ab  aliis  similibus  tumori- 
bus differant.  Hi  quoque  tumores  ita  locati , ut 
unum  aliquem  nervum  premant,  ejus  impediunt 
functionem.  Augentur  etiam  symptomata  digito  pre- 
mente tumoribus  imposito.  Verum  ne  dicam  tales 
tumores  pressu  continuato  paralysin  potius,  quam 
dolores  continuos  provocare,  hos  etiam  eo  a tumore 
nervorum  distinguunt , quod , si  ita  e loco  proprio 
removes,  ut  nervum  amplius  comprimere  nequeant, 
symptomata  haud  augeantur,  sed  potius  minuantur, 
aut  omnino  tollantur  16J  ♦ tum  eo , quod  hos  tumores 

in  diversas  partes  movere  possis , illos  vero  nonnisi 

\ 

ad  latus. 

AETIOLOGIA. 

Hi  tumores  in  constitutionibus  maxime  diversis 
observari  possunt.  Saepius  omnino  reperiuntur  in 
adultis  et  quidem  ita,  ut  ii,  qui  siti  sunt  in  nervis 
cutaneis  frequentius  in  mulieribus,  qui  profundius. 


15)  Df.scot  l c.  S.  100. 

16)  N asse  l.  c*  S.  122*  Aronssohn  1 


saepius  in  maribus  appareant  17).  Congeniti  nondum 
reperti  sunt  neque  usquam  hereditarii  demonstrari 
possunt,  ita  ut  plerumque  acquisiti  esse  videantur» 
Quod  ad  causas  pertinet,  ex  iis,  quae  hucusque 
observari  licuit , haec  pauca  proferri  possunt.  Saepe 
exsistunt  ita  ut  nulla  originis  causa  investigari  possit. 
Adsunt,  neque  aegrotans  prius  quidquam  sentit,  quam 
nervus  affectus  in  functionibus  perturbatur,  quod 
quoniam  saepius  repetitur,  tempestatis  mutationibus, 
singulis  membri  motionibus , pressu  fortuito  facto, 
cohortatur  eum,  ut  hunc  locum  accuratius  exploret. 
Hae  perturbationes  sunt  prurigo,  formicatio,  torpor, 
dolores  volantes  in  iis  partibus,  in  quas  nervus  ra- 
mos suos  mittit.  Alii  hujus  generis  tumores  causam 
habuisse  videntur  mechanicam,  ita  ut  orirentur  ex 
pressione , percussione , lapsu , ictu  cet.  In  qua 
laesione  aut  nervus  simul  laesus,  compressus,  torsus 
est,  aut  inflammatio  hac  causa  mechanica  orta  ner- 
\um  postea  demum  in  sympathiam  coegit  et  ita  ansam 
hujus  tumoris  dedit.  ' Praeterea  irritatio  continua 
corporis  alieni  ad  eos  provocandos  conferre  videtur, 
quo  pertinet,  quod  observavit  Denmark,  partem 
quandam  glandis  plumbeae  fistulae  igniferae  (Flinten- 
kugel)  in  nervo  relictam  talem  tumorem  effecisse  t8). 


17)  Aronssohn  1.  c.  D^scot  l.  c.  S.  107. 

18)  S w an  I.  c.  S.  83. 


Dubois*9)  quatuor  homines  hoc  malo  affectos  cura- 
bat , qui  omnes  arthritide  laborabant.  Etiam Siebold‘-0) 
semel  observavit  tliios  hujusmodi  nodos  in  crure, 
quorum  alter  prope  alterum  erat  situs.  In  fine  des- 
criptionis hujus  exempli  haec  verba  adjicit,  e senec- 
tute aliisque  rebus  colligi  posse,  aegrotam  arthritide 
affectam  fuisse,  Aronssohn  fortasse  interdum  syphili- 
ticos esse  dicit;  quod  ex  uno  exemplo  ab  ipso  obser- 
vato colligere  videtur, 

PROGNOSIS, 

Tumores  nervorum,  quamquam  celeriter  exsistere 
videntur,  tamen  cum  semel  adsunt,  saepe  plures 
annos  permanent,  ne  minima  quidem  eorum  muta- 
tione accedente.  Haud  raro  autem  tum  crescere 

incipiunt  eoque  incremento  in  valetudine  aegroti  vim 
suam  exercent,  quo  fit,  ut  tumor  sensibilior,  per- 
turbatio in  nervi  functione  vehementior,  existat; 
cujus  rei  causa  esse  videtur,  quod  singula  nervorum 
fila  magis  tenduntur,  quodque  vis  mechanica  aliqua 
facilius  nocere  potest.  Res,  qua  hoc  incrementum 
tam  subito  excitatur,  non  minus  in  obscuro  est, 
quam  causa  originis.  In  exemplo,  quod  in  clinico 
nostro  observatum  infra  describam , evolutio  vim  suam 


10)  V.  SlEBOLD  I.  C#  S.  82 

20)  Ebaidaselbst . 


exercuisse  didetur,  et  in  uno  de  quo  narrat  Bisset21), 
tumor  in  prima  graviditate  dum  crescebat,  simul  do- 
lores genuit , et  cum  in  secunda  graviditate  dolori- 
bus auctis  excisus  esset,  in  tertia  denuo  apparuit. 
Saepe  tales  tumores  observare  possis,  qui  constitu- 
tioni haud  ita  noceant  , quamquam  ad  mortem  us- 
que permanent.  Saepe  vero  etiam  dolor  vehemens 
et  continuus  per  eos  provocatus  paullatim  vires  aegroti 
consumit  22),  Interdum  continua  irritatio  irritabilita- 
tem cerebri  et  medullae  spinalis  ita  auget,  ut  impe- 
tus symptomatis  epilepticis  conjuncti  sint,  quo  per- 
tinet, quod  observavit  A*  Porta:l23)  ubi  exstirpatio 
tumoris  aegrotam  epilepsia  liberavit.  Hoc  tumore' in 
nervo  cutaneo  aliquo  minore  sito  prognosis  melior, 
quam  in  nervo  majore*  Si  morbus  tantummodo  lo- 
calis, prognosis  multo  melior  est,  quam  si  in  mor- 
bo aliquo  universali  latet*  quod  eo  confirmatur,  quod 
MoUTARD-MartiN  24 J tumorem  carcinomatosum  in 
nervo  mediano  exstirpavit , quo  facto  massa  carcino- 
matosa  in  cerebro  exstitit,  quae  aegrotum  vita  pri- 
vavit. Praeterea  in  prognosi  magni  momenti  est,  ut 
scias,  in  exstirpatione  istorum  tumorum,  quae  ut 

21)  Transact.  of  the  Lond.  med*  soc.  vol.  III.  in  Drscot 
1.  c.  S.  112. 

22)  J.  Swai*  1.  c.  S.  81 

23)  Cours  (FAnatomie  medicale.  T,  IV.  pag.  247.  in 
Swan  1.  c.  S.  82* 

24)  Vid.  Descot  1.  c.  S 119, 


experientia  docet , plerumque  nonnisi  cultro  iieri  po- 
test, cohaerentiam  nervi  eoque  et  functionem  ejus 
tolli.  Nervos  tantummodo  dissectos  denuo  conjungi 
et  hac  conjunctione  etiam  functiones  eorum  redire 
satis  notum  est , neque  minus  expertum  habemus 
excisionem  minoris  alicujus  partis  nervi  hanc  reunio- 
nem  non  impedire.  Sin  autem  pars  excisa  crescit 
ad  longitudinem  pollicis  et  ultra,  spes  reunionis  om- 
nino nulla  esse  yidetuf. 

THERAPIA. 


Cura  causalis.  Ut  origo  talium  tumorum  cavea- 
tur, prohibeantur  omnia,  ex  quibus  dispositio  eorum 
nasci  queat,  i.  e.  removeas  dyscrasias , impedias, 
quominus  nervi  laedantur,  tendantur,  premantur, 
torqueantur.  Removeas  corpora  aliena;  quae  nervos 
continuo  irritant  sive  extrinsecus  accesserint,  sive 
sint  abscissae  ossium  partes,  exostoses,  sanguis,  pus. 
Ne  negligas  inflammationes  partium  adjacentium. 
Quae  omnia  eo  cautius  observanda  sunt  , si  jam  antea 
tales  tumores  adfuere* 

Cura  morbi . Plura  jam  adhibita  sunt  remedia 
et  interna  et  externa  , quibus  aegroti  istis  liberaren- 
tur tumoribus;  interna  autem  nihil  ad  sanandum 
valere,  si  jam  eo  sunt  progressi,  ut  quasi  corpus 
quoddum  sint,  jam  ex  structura  eorum  facile  intelligi 
potest;  externa  hucusque  adhibita  haec  sunt:  emolli- 
entia et  resolventia,  caustica,  culter  chirurgicus. 


1.  Emollientia  et  resolventia.  Ex  natura  tumo- 
rum jam  ex  parte  perspicere  possumus,  haec  reme- 
dia quid  ad  sanandum  valeant.  Cam^eS.25),  qui 
plures  hoc  morbo  laborantes  his  remediis  sanare 
studuit,  ea  non  modo  nihil  profuisse,  sed  potius 
symptomata  auxisse  contendit , quod  idem  dicit 
Home  26),  qui  plura  horum  remediorum  ad  remo- 
vendum hujusmodi  tumorem  in  fossa  axillari  adhibuit 
nonnisi  ad  symptomata  minuenda  et  ita  operationem 
periculosam  prohibendam*  Eodem  modo  ea  rejiciunt 
Dubois,  27)  et  v.  Siebold28).  Descot29)  autem 
exemplum  profert,  tibi  operatione  negata  narcotica 
impetus  liniebant. 

2.  Caustica . Etiam  horum  remediorum  applica- 
tio, ut  universe  dicam,  haud  multum  proluit,  excep- 
tis duobus  exemplis,  ubi  tumores  siti  erant  in  ner- 
vis  cutaneis,  in  altero  a C.  G.  Neumann  30)  obser- 
vato, tumor  in  antibracliio  situs  pisi  erat  magnitudine 
in  altero  a v.  Siebold 31)  observato,  ubi  duo  tales 
tumores  fabae  magnitudine  prope  jacentes  in  crure  i 
inter  malleolos  exstabant,  remedium  cosmi 

25)  V.  SlEBOLD  1 C.  S.  61. 

26)  Sammlung  auserles.  Abhandlungcn  zu/n  Cebrauche 
praktischer  Acrztc  1.  c.  S.  632. 

27)  ▼.  S IEBOLD  1.  c.  S.  80* 

28)  Ebendaselbst . S . 81* 

29)  Descot  1.  c.  S.  115. 

: 30)  y.  Siebold  I.  c.  S.  54» 

31)  Ebendaselbst.  S.  80*  ) 

auxilium  tulit.  Sed  cluobus  annis  post  iidem  tumores  ite- 
rum apparuerunt,  eodemque  caustico  antea  alta  incione 
in  tumores  Facta,  in  perpetuum  remoti  sunt.  Ut  igitur  hic 
fieret  successus  certior,  causticum  cultro  adjuvari 
necesse  fuit- 

3.  Culter  chirurgicus.  Hoc  et  optimum  et  ple- 

M 

rumque  solum  esse  remedium  ad  removendos  liosce 
tumores,  omnia  confirmant,  quae  medici  docti  ex- 
perti sunt.  Diversa  autem  ratio  est , qua  adhiberi 
potest,  quaque  adhibitum  est.  Et  quidem  ita,  ut 
primum  nervus  supra  tumorem  denudetur  tumque 
dissecetur  vel  pars  aliqua  excidatur,  deinde , ut  ner- 
vus supra  et  infra  tumorem  denudetur  , tumque  dis- 
secetur vel  pars  excidatur  in  utroque  loco,  tum  ut 
excidatur  tumor  et  quidem,  ut  aut  e nervo  prae- 
paretur aut  nervo  supra  et  infra  tumorem  dissecto  ex- 
cidatur* denique,  ut  amputetur  membrum  supra  tumorem. 

l)  Denudatio  nervi  supra  tumorem  ejusque 
dissectio  vel  excisio  partis  alicujus.  Simul  cum  dis- 
sectione nervi,  ut  jam  supra  memoravi,  et  ejus 
functio  infra  locum  dissectum  tollitur,  quo  item 
symptomata,  quae  loco  morboso  partis  resectae  nasci 
possint,  prohibentur.  Quod  si  etiam  pars  morbosa 
ipsa  removeatur,  haec  operationis  methodus  certe 
reliquis  praeferenda  esse  videtur.  Praeterquam 
enim  quod  operatio  fere  nulla  est,  maxima  accedit 
etiam  verisimilitudo  reversurae  nervi  functionis. 


Quum  autem  neque  experientia  dissecto  nervo  supra 
tumorem,  resorptos  esse  illos  tumores  concedat,  et 
ex  ipsa  natura  tumoris  eum  evanescere  dubitari 
possit,  potius  malum  eadem  qua  prius  ratione  et  modo 
redire , quam  funditus  sanari  hac  operationis  metho- 
do probabile  est.  Nam  si  reunione  nervi  dissecti 
functio  in  parte  abscissa  recedat,  tumor  adhuc  exstans 
eadem  symptomata  procreabit,  quae  antea  ad  opera- 
tionem impulerunt.  At  non  redeunte  reunione  func- 
tioneque aegrotus  non  solum  nervi  functionem  pri- 
vatur, verum  etiam  partem  morbosam  per  omnem 
vitam  retinet,  qui  exitus  eo  certior  esset,  si- nervi 
particula  excideretur,  quo  spes  reunionis,  etiamsi 
non  plane  tolleretur , attamen  turbaretur, 

2*  Denudatio  nervi  supra  et  infra  tumorem  ej  us- 
que dissectio,  vel  excisio  alicujus  partis  in  utro- 
que loco.  Nervorum  re  unio  hac  ratione  eo  minus 
exspectari  potest,  quo  ea  pars  nervi  in  qua  inest 
tumor  utroque  loco  ex  connexu  organico  dissoluta 
est.  Nihilo  minus  autem  tumor  in  futurum 
remaneret,  ex  quo  apparet,  nihil  amplius  profectum 
esse , quam  ratione  supra  allata , siquidem  illic  ner- 
vus reunione  careat.  Operatio  ipsa  autem  multo 
major  vehementiorque  est,  cum  duobus  locis  ad- 
hibeatur, neque  magis  prosit,  quam  uno  adhibito 
loco.  Ex  hac  sola  ratione  apparet,  quantopere  haec  ope- 
rationis methodus  repudianda  priori  que  sit  posthabenda. 

?•  Excisio  tumoris,  a.  Praeparatio  ex  nervo. 
Haec  operandi  methodus  hoc  praestat  ceteris,  quod 
nervi  connexum  non  plane  tollit  functionemque  ejus 
infra  locum  moi'bosum  ex  aliqua  certe  parte  conser- 
vat. Sed  ne  dicam,  singula  nervorum  fila  saepe  ita 
cum  .tumore  cohaerere,  ut  haec  operandi  ratio  adhi- 
beri non  possit,  ob  eamque  causam  non  ubique  fieri 
queat,  experientia  docet,  laesionem  alicujus  nervi 
vehementissimis  conjunctam  esse  symptomatis : gravis- 
simi enim  oriuntur  dolores  in  decursu  nervi,  terribiles 
se  ostendunt  convulsiones  32J.  Si  exploras  nervos 
ita  incisos  singulos  fasciculos  dissectos  se  retrahere 
reperies,  etj  sic  tensionem  fasciculorum  adhuc 
cohaerentium  provocare.  Ex  quo  apparet,  quam  ob 
causam  omnia  alia  remedia  frustra  adhibeantur,  sola- 
que totius  nervi  dissectio  haec  symptomata  tollere 
possit.  Quoniam  igitur  praeter  magnos  dolores,  qui- 
bus haec  operationis  methodus  conjuncta  est,  etiam 
successus  incertus  est,  immo  et  alteram  plerumque 
necessariam  faciat  operationem,  non  dubitaverim, 
eam  ut  maxime  incertam  repudiare. 

b.  Excisio  tumoris  post  nervum  supra  et  inlra 
dissectum.  Haec  ratio  non  solum  symptomata  per 
tumorem  nata,  verum  etiam  tumorem  ipsum  removet. 


32)  Swa»  1.  c S.  100. 


At  altera  ex  parte  id  habet  incommodi,  quod  nervi 
functionem  , cujus  pars  major  excisa  est,  in  posterum 
impedit.  Si  tumor  in  superficie  in  fasciculo  quodam 
minore  nervorum  cutaneorum  situs  est,  haec  metho* 
dus  sine  dubio  optima  est;  celerrime  enim  et  certis- 
sime malum  tollit,  et  damnum  permanens  tam  minus- 
culum est,  ut  saepe  ne  animadvertatur  quidem. 
At  si  situs  est  in  nervo  majore  profundiusque  abs- 
condito, damnum  permanens  gravius  maximique  mo- 
menti est,  quoniam  liic  nervus  plures  majoresque 
partes  ramis  suis  repleat.  Quae  partes  si  simul  et 
aliorum  nervorum  ramos  suscipiunt,  hanc  eandem  in- 
dicant operationem , sin  minus,  si  solus  nervus  est, 
qui  hanc  in  partem  ramificat  eamque  ob  causam  haec 
pars  necessarie  emoritur  , ad  extremum  et  ultimum 

remedium  fugiendum  est.  quum  que  fieri  possit  partis 

' - — 

amputatio  facienda. 

Observatio  in  clinico  Bonnensi  instituta. 

Joannes  Friedericus  Knaitf,  Bacharachiensis, 
undeviginti  annos  natus,  sartor,  die  XXII.  Augusti  anni 
MDCCCXXXII.  auxilium  petens  contra  tumorem  in 
brachio  dextro  ortum  in  clinicum  chirurgicum  Bon- 
nense se  contulit.  Illic  exploratione  facta  intellectum 
est,  constitutionem  ejus  esse  debilem,  musculos  pro 
ac  late  parum  excultos  et  faxos;  temperamenti  sangui- 


nei  satisque  sensibilis  esse,  ceterocjuin  satis  vigenti 
ad  subeundam,  si  qua  necesse  esset,  operationem 
praeditus  videbatur.  Pectus  satis  planum  et  angus- 
tum, murmur  respiratorium  ubique  audiebatur,  lingua 
non  obtecta,  diges,tiocrue  bona  erat. 

Quod  ad  anamnesin  pertinet,  aegrotus  declara- 
bat, se  in  nullum  eorum  incidisse  morborum,  quibus 
infantes  laborare  solent,  nisi  in  morbillos  capitisque 
cliron.  exanthema,  quod  anno  aetatis  duodecimo  exortus 
post  duos  menses  sponte  evanuit.  An  hereditaria 
indoles  alluerit,  probari  nequit,  cum  aegrotus  octo 
demum  menses  natus  parentibus  orbatus  fuerit,  morbo 
epid  emico  anno  MDCCCXIIX  grassante- 

Anno  decimo  aetatis  de  muro  ita  decidit,  ut  cubi- 
tus dexter  lapidi  affligeretur.  Quum  surgeret , bra- 
chium in  cubitu  in  angulum  rectum  curvatum  exten- 

# 

dere  non  poterat.  Chirurgus  arcessitus  eum  per  alios, 
qui  forte  aderant,  cohiberi  jubens,  altera  manu  ce- 
pit antibrachium  in  parte  superiore  altera  manum 
aegroti,  brachioque  laeso  initio  paullulum  extrahens, 
tum  directe  extendens  mobilitatem  reddidit.  Haud 
multo  post , quum  brachium  fere  sanatum  esset, 
jamque  sine  mitella  portaretur,  de  sede  auri  gae 
rursus  in  cubitum  decidit,  quo  dolor  vehemens  in 
eo  loco  ortus  post  nonnullos  die$  nihil,  quod  quidem 
fuisset  magni  momenti  relinquens,  sponte  recessit, 
quamquam  aegrotus,  hunc  alterum  casum  multo  illa 

priore  majorem  vim  habuisse  putabat  ad  procrean- 
dum tumorem,  qui  infra  a me  describetur. 

Post  tres  fere  menses  in  latere  interiore  humeri 
dextri  per  aliquot  tempus  dolorem  prurientem  sen- 
tiebat, quo  coactus,  locum  accuratius  perscrutari, 
tumorem  magnitudine  juglandis  detexit,  qui  pressus 
dolorem  prurientempungentemque  effecit,  qui  secun- 
dum ulnam  decurrebat  in  palmam  manus,  et  usque 
ad  quartum  quintumque  digitum  progrediebatur. 
Hic  tumor  primis  annis  non  mutatus,  eum  non  im- 
pediit, quominus  anno  decimo  tertio  ad  artem  sar- 
toriam discendam  sese  conferret.  Unica  molestia  ex 
eo  orta  haec  erat,  quod,  si  eum  tangeret  aut  premeret, 
aut  tempestatis  aliqua  facta  mutatione,  dolores  sen- 
tiebat prurientes  formicantesque  et  in  tumore  ipso 
et  in  palma  manus  et  in  digitis.  Ad  annum  deci- 
mum quartum  neque  tumor  neque  aegrotus  ipse  cres- 
cebat , tum  vero  uterque  grandescere  coepit,  ut  fere 
anno  abhinc  eam  magnitudinem  nactus  esset  tumor, 
quam  nunc  habet.  Ante  mensem  dolores  sentiebat 
pungentes  in  dextro  pectoris  latere,  in  spiritu  du- 
cendo crescentes.  Sponte  evanuerunt , sed  decem 
diebus  post,  iisdem  redeuntibus  perque  octo  dies  per- 
manentibus, aegrotus  die  XXX.  Augusti  in  Policlinico 
medico  se  contulit,  "ubi  morbus  ut  pleuritis  inven- 
tus. et  sanatus  est.  Exploratio  tumoris  probavit, 
euiii  sesqui  fere  pollicem  supra  condylum  internum 


ossis  humeri  dextri  in  latere  interiore  arteriae  bra- 
chialis et'  lineas  fere  tres  ab  ea  remotum  esse.  Mas- 

O 

liitudinem  et  formatn  habet  ovi  gallinae,  durus  est 
neque  elasticus,  mobilis  facili  opera  et  superficie  levi. 
A fine  inferiore  sese  protendit  funis  elasticus  ten- 
dini similis,  qui  initio  latior,  sed  quo  magis  recedit 
ab  ipso  tumore , fit  tenuior  et  condylo  interno 
ossis  humeri  adhaerere  videtur.  Tumor  quotiescun- 
que  tangatur , dolet  , qui  dolor  volaticus  praeter 
ulnam  deorsum  tendens  in  palma  manus  sese  effun- 
dit ut  sensus  pruriens  et  pungens; , inque  quartum 
et  quintum  digilum  procedit.  Dolorem  in  ipso  tu- 
xnore  ut  prurientem  paullulumque  pungentem  descri- 
bit, in  toto  ejus  circuitu  extensum,  qui  augetur  si- 
mulae tumorem  vel  sursum  vel  deorsum,  non  vero,  si  ad 
latus  moves.  Doloribus  hisce  pressu  similes  existunt  tem- 
pestatis aut  mutatione  aut  humiditate,  ita  ut  manus 
perpetuo  aflecta  sit,  dolore  pruriente,  aegrotusque^ 
eam  altera  manu  terere  et  fricare  cogatur.  Contra 
sicca  tempestate,  si  tumor  non  est  compressus,  om- 
nis abest  dolor.  Lenis  pressus  supra  vel  infra  tumo- 
rem sicut  in  loco  condyli  ossis  humeri,  ubi  decur- 
rit nervus  ulnaris,  non  dolet,  fortius  autem  si 
premas,  dolorem  provocabis  supra  descripto  similem. 
Brachium  noctu  curvatum  si  aegrotus  mane  extendere 
studet,  vehementissimos  sentit  dolores,  qui  tum  de- 


imim  minuuntur , quum  manu  brachium  apprehendit, 
directeque  tendit,,  quo  libera  ejus  mobilitas  resti- 
tuitur. Simile  quoddam  reperias  in  quarto  et  quinto 
digito  , qui  interdum  motione  spontanea  carent ; mi- 
nimum vero  digitum  fere  nunquam  plan£  extendere 
potest.  Improviso  si  tangis,  aegrotus  contremescit, 
quod  mihi  nonnisi  a dolore  proficisci  videtur.  In 
una  alte  rave  tumoris  motione  novos  etiam  affectus  in 
reliquo  nervorum  systemate  oriri,  minime  probari 
potest  > '• 

Diagnosis  neuroma  constituit,  et  operatio  ut 
unicum  remedium  declarata  die  xxtx  Augusti  facta 
est  hoc  modo : Scalpello  convexo  cutis  secundum 
longitudinem  incisio  facta  est , quae  supra  et  infra 
dimidio  fere  pollice  tumorem  superabat;  qua  inci- 
sione simul  et  fascia  aponeurotica  humeri  diffisa 
tumorque  nudatus  est  Primo  adspectu  omnino  ner- 
vus esse  videbatur,  quoniam  tela  cellulosa  nervum 
involvens  valde  injecta  in  lucem  procedebat.  Sur- 
sum deorsumque  tumor  paullatim  tenuior  videbatur* 
Cutis  facta  incisione,  itum  est  ad  excisionem  parlim  cul- 
tro partim  manubrio  scalpelli  factam,  qua  nervus  in  utra- 
que parte  denudatus  accurateque  est  exploratus.  Funis 
supra  memoratus  a tumore  ad  condylum  usque 
pertinens,  ut  nunc  perspectum  est,  nervus  ulnaris 
ipse  erat,  qui  prope  tumorem  situs  morbose  contu- 

mefactus  paullatim  tenuior  fiebat.  Hucusque  opera- 
tio parliin  incisione  cutis  , partim  autem  maximeque 
manipulatione  tumoris  denudati  magnum  procrea- 
verat dolorem.  Aegrotus,  quamvis  haud  modo  ini- 
quo se  gereret,  tamen  alta  voce  de  dolore  questus 
est.  Per  omne  hoc  tempus  propter  dolorem  spas- 
modice manum  claudebat  cubitumque  curvatum  in 
angulum  rectum  tenebat.  Nervus  jam  sursum  satis 
denudatus  iterumque  exploratus,  scalpello  acuto  sub 
eo  illato,  celeriter  dissectus  est.  Quod  quum  fieret, 
aegrotus  alta  voce  de  dolore  in  manu  orto  lamen- 
tabatur, post  factam  autem  sectionem  digitos  suos 
rigidos  esse  dicebatj  digitos  ut  extenderet  roga- 
tus, totum  extendere  digitum  minimum  non  poterat, 
quod  ne  ante  operationem  quidem , quamquam  non 
tanto  gradu  potuerat.  Sensus  in  extremo  parvo  di- 
gito plane  evanuerat.  Omni  tumore  nunc  exciso 
nervus  infra  dissectus  est,  quod  nonnisi  mediocri- 
bus conjunctum  erat  doloidbus.  Remota  parte  mor- 
bosa arteriae  adhuc  sanguinem  fundentes  numero 
quatuor  subligatae,  tum  cutis  margines  supra  con- 
tractae et  denique  molle  linteum  carptum  in  deli- 
gando adhibitum.  Aegrotus  nunc  operatione  facta 
sponte  usrrexit,  neque  admodum  viribus  exhaustus 
cubitum  ivit. 

Quae  cum  essent  facta,  aegrotus  de  vehmuen- 
I %ibus  in  vulnere  doloribus  queri  coepit.  Quam  oh 
Inausam  hora  undecima  ei  dosis  opii  data  est,  quae 
I dolores  propulit.  Hora  postmeridiana  quinta  pul- 
sus erat  normalis,  hora  autem  septima  multum  ar- 
[ dorem  iu  toto  corpore  sentiebat  aegrotus*  Solutione 
[ex  nitro  et  natro  sulphurico  cum  aqua  lauro-cerasi 
data  aegrotus,  noctu,  praeterquam  quod  aliquoties 
somnus  interruptus  est,  bene  dormivit.  Alvus  bis 
soluta.  Die  XXX,  Augusti  mane  aderat  febris  mo^ 
dica  conjuncta  cum  ardore  in  vulnere.  Frigidis  fac- 
tis fomentationibus,  vesica  aqua  repleta  frigida  sub 
brachio  est  posita*  vespere  tamen  febris  aliquanto 
erat  vehementior.  Die  XXXI.  febri  permanente 
vulneris  dolor  cessit.  Mixtura  supra  nominata  re- 
petita simulque  acidum  sulphur,  dib  in  potu  datum 
est.  Die  f.  Sept.  Xocte  aegrotus  bene  dormiverat, 
pulsus  etiam  nunc  satis  frequens  est.  Alvus  bis  so- 
luta. Apetitus  haud  magnus,  ceteroquin  lingua  non 
obtecta  , neque  dolor  vehemens  est.  In  fasciis 
nunc  demum  renovandis  vulnus  purum  sese  osten- 
dit. In  reliquo  curationis  decursu  nihil,  quod  qui- 
dem fuisset  inusitatum.  accessit;  febris  symptomata  mox 
omnino  cedebant , ita  ut  aegrotus  lautiorem  habere 
posset  diaetam.  Die  XX.  Sept.  denuo  sensus  recur- 
Vd  iu  parte  ulnari  digiti  quarti,  Postea  granula- 
tiones luxuriantes  lapide  infernali  coercendae  erant. 

quo  duo  vasa  lymphatica  prope  jacentia  corsensua- 
liter  intumescere  coeperunt,  ita  tamen  , ut  nullus 
inde  exsisteret  dolor.  Ung.  mercur.  et  empl.  de 
cicuta  applicatis  paullatim  id  malum  evanuit.  Die 
AViI#  Octbr.  aegrotus  sanatus  e clinico  dimissus 
est,  quo  die  in  digitum  quintum  sensus  mondum  re- 
dierat. Tumoris  excisi  disquisitio  anatomica  haee 
obtulit.  Forma  et  ambitus  tumoris  , • abrasa  tela 
cellulosa  ambiente  , ovi  gallinacei  erant.  Color  ex- 
ternus albido-flavescens.  In  fine  superiore  et  infe- 
riore, ubi  cum  nervo  fuerat  conjunctus,  plures 
vesiculae  erant,  sero  flavescente  repletae.  In  fine! 
superiore  videre  licebat,  nervum  parte  sana  dissec- 
tum esse,  in  fine  inferiore  pars  dissecta  sananervorum  fila, 
ost  ndeb?t,  ita  tamen,  ut  nonnullae  vesicarum  supra  | 
descriptarum  ab  iis  penderent.  Dissecto  tumore  tex~l 
tus  morbosus  a funiculis  nervi  ipsius  plane  sejunctus! 
apparebat,  quippe  qui  late  extensi  et  hinc  inde 
disjecti,  sed  structura  normali  videbantur*  Praeter 
tumoris  limites  vesiculae  istae  apparebant,  quaei 
sursum  et  deorsum  paullatim  rariores  fiebant.  Ner- 
vus ipse  novem  fere  lineas  a tumore  remotus  formam| 
plane  normalem  prae  se  tulit.  Fasciculi  nervi  milic 
divisi  partim  in  tumoris  substantiam  sese  absconde 
bant,  partim  in  ejus  decurrebant  superficiem.  In- 
terna tumoris  erant  flavidi  coloris,  steatomatosa 
cartilaginosa , solida  et  innumerabiles  parvas  cellu- 

las  sero  flavescente  repletas  continebant.  In  parte 
brachio  adversa,  cum  dissecaretur,  nucleus  apparuit 
parvulus,  substantia  alba,  caseosa  tuberculisque  si- 
mili consistens. 


Explicatio  tabulae : 

a)  Pars  nervis  superior, 

b)  Pars  ejus  inferior* 

c)  Superficies  interna  tumoris  dissecti. 
,d)  Nucleus  ille* 


VI  T A- 


Ego  Theodorus  Batjmexster,  Bilkensis , fidei  catholicae 
addictus,  natus  sum  anno  MDCCCTVIi,  patre  Fepdinando 
quem  anno  praeterlapso  morte  mihi  abreptum  lugeo, 
et  matre  Catharina  Keil  , quam  adhuc  inter  vivas 
veneror.  Primis  literarum  rudimentis  imbutus  Gym- 
nasium primum  Diisseldorpiense  , deinde  Marcodurense 
adii.  Quod  alterum  cum  per  septem  annos , alterum 
per  annum  frequentassem,  testimonio  maturitatis  di- 
missus anno  MDCCCXXVIII  almam  universitatem  Fri- 
dericiam  Guilelmiam  Rhenanam  adii,  ubi  Rectore 
Magnifico,  clarissimo  H E f f t e r in  numerum  civium 
academicorum  receptus  atque  Decano  cl.  Rischoff  albo 
gratiosae  facultatis  medicae  inscriptus,  per  quatuor 
annos  et  quod  superest  hasce  et  philosophicas  et  me* 
dicas  audivi  praelectiones,: 


Logicam  et  psychologiam  mihi  tradidit  cl  vati. 
Calker ; anthropologiam  cl.  Nasse ; physicam  experi- 
mentalem  cl.  a Miinchow ; botanicen  generalem  cl. 

aZ/  £senbeckt  sen.  ; chemiam  experiincntalem  cl. 
Berge/nann;  zoologiam  cl.  Goldfuss  ; mineralogiam. 
cl.  Noeggerath. 

De  arte  medica  has  audivi  praelectiones : 

Osteologiam,  syndesmologiam  et  anatomiam  spe- 
cialem apud  cl.  JVeber ; anatomiam  specialem  et  phy- 
siologiam cum  experimentis  conjunctam  apud  cl,  Mayer , 
qui  quoque  una  cum  cl.  PVeber  in  arte  cadaverum 
dissecandorum  mihi  dux  fuit ; encyclopaediam  et  me- 
thodologiam  artis  medicae  , pathologiam  generalem 
et  semioticen  generalem  apud  cl.  Mulier ; materiam 
medicam  et  casuisticumpracticum  apud  cl.  Harless ; thera- 
piam et  generalem  et  specialem  apud  cl.  Nasse  ; chirur- 
giam, artem  obstetriciam , instrumentorum  obstetrici- 
orum doctrinam,  operationum  chirurgiae  praecepta, 
morbos  oculi  humani,  medicinam  forensem,  quoad 
artem  obstetriciam  pertinet,  apud  cl.  Ki  liari];  frac- 
turas, luxatione,  et  artem  fascias  applicandi  apud  b. 
a . Siedrnogrodzky ; medicinam  forensem  et  epizootias 
apud  cl.  Bischojf ; acoiogiam  et  akiurgiam  apud  cl. 
Dr.  Nasse. 

In  clinico  propaedeutico  per  semestre,  in  clinico 
therapeutico  per  annum  cl.  Nasse  , in  clinico  chirur- 
gico per  semestre  cl.  Kilian , per  annum  cl.  Jd^utzer, 
qui  et  ipse  in  operationibus  in  cadavere  instituendis 
inihi  fuit  moderator,  in  clinico  obstetricio  et  in  exer- 
citationibus in  phantomate  instituendis  per  annum  et 
dimidium  cl.  Kilian  mihi  duces  fuere. 

Quibus  omnibus  viris  de  me  maxime  meritis  gra- 
tias, quas  possum,  maximas  habeo  semperque  habebo. 


THESES- 


I.  Plet  hora  universalis  esse  non  videtur . 

II.  Fungus  medullaris  et  fungus  haematodes 

idem . 

III.  Ad  rupturam  perinaei  recens  exortam 

& 

sanandam  una  sufficit  ansa . 

IV.  Secale  cornutum  in  uno  tantum  casu  ad 

partum  accelerandum  indicatum  est. 

V.  Exploratio  externa  praestat  in  graviditate 

• dubiosa  internae . 

* 

VI.  Persio  spontanea  non  est  exspectanda. 

